18 Ka lebaka leo ke lekanya hore litlhokofatso+ tsa nako ea hona joale hase letho ha li bapisoa le khanya+ e tlang ho senoloa ho rōna.19 Etsoe tebello e nang le tabatabelo+ ea pōpo+ e letetse ho senoloa ha bara ba Molimo.+ 20 Kaha pōpo e ile ea behoa tlas’a lefeela,+ eseng ka thato ea eona empa ka ea ileng a e beha tlaase, ka tšepo+ 21 ea hore pōpo+ le eona e tla lokolloa+ bokhobeng ba ho bola ’me e be le tokoloho e khanyang ea bana ba Molimo. 22 Etsoe rea tseba hore pōpo eohle e ntse e tsoela pele ho bobola hammoho le ho ba bohlokong hammoho ho fihlela joale. 23 Eseng hoo feela, empa le rōna ba nang le litholoana tsa pele,+ e leng, moea, e, re bobola+ ka hare ho rōna, ha re ntse re letetse ka tieo ho nkeloa ka lapeng re le bara,+ tokollo ’meleng ea rōna ka thekollo. 24 Etsoe re ile ra pholosoa ka tšepo+ ena; empa tšepo e bonoang hase tšepo, etsoe ha motho a bona ntho, na o ba le tšepo bakeng sa eona? 25 Empa haeba re e-ba le tšepo+ bakeng sa seo re sa se boneng,+ re tsoela pele ho se letela ka mamello.+